**Қысқаша тарихы**

Lesson Study / Lesson Study / Lesson Study - мұғалімдер тәжірибесі саласындағы білімді жетілдіруге бағытталған ынтымақтастық педагогикалық тәсіл. Бұл тәсіл ХІХ ғасырдың 70-ші жылдарында

Жапонияда негізі қаланған. Lesson Study-ге жоспарлау, оқыту, қадағалау, оқыту мен оқуды талдау,

өз қорытындыларын тұжырымдап, құжаттауды бірлесіп жүзеге асыратын мұғалімдер тобы қатысады. Lesson Study-дің циклін өткізген соң мұғалімдер педагогикалық тәсілдерді түрлендіріп немесе жетілдіріп, кейіннен ашық Lesson Study, таныстырылым өткізу, баспада жариялау арқылы әріптестеріне таратады. Қазіргі кезде оқыту әдістемесін жетілдіру, оқушылардың бастауыш және орта

мектептегі негізгі пәндер бойынша білім деңгейін арттыру, сондай-ақ тұжырымды педагогикалық тәсілдерді жасау мақсатында Жапониямен қатар Сингапур, Гонконг, Қытай, АҚШ, Ұлыбритания, Швеция және Канадада ойдағыдай қолданылады.

**Lesson study әдістемесі мен өткізу кезеңдері**

Lesson Study – бұл мұғалімдік практика саласындағы білімді жетілдіруге бағытталған сабақтағы іс-әрекеттегі зерттеудің ерекше түрі болып табылатын педагогикалық тәсіл.

Бұл мұғалімдер тобы бірлесіп жоспарлайтын, оқытатын, бақылайтын және талдайтын үш-төрт сабақты қамтитын цикл. LS пайдаланып, мұғалімдер демократиялық негізде сабақты зерттеу мен зерделеуді жүргізе алады, оқу сапасына әсер ете алады.

LS тәсілі кезінде оқушылар мен мұғалімдердің қателерін көруге, оларды келесіде болдырмау жолдарын түсінуге, оқыту мен білім беру сапасын арттыруға болады. Lesson Study тәсіліне өз нәтижелерін құжаттай отырып, жоспарлауды, оқытуды, бақылауды, оқыту мен білім беруді талдауды бірлесіп жүзеге асыратын мұғалімдер топтары қатысады.

Lesson Study мақсаттары: бастауыш және орта мектепте негізгі пәндер бойынша оқыту әдістемесін жетілдіру және оқушылардың білім деңгейін арттыру, сондай-ақ тұжырымдамалық педагогикалық тәсілдерді әзірлеу.

*Lesson Study міндеттері мен мүмкіндіктері:*

- балалардың оқуын, әдеттегіден гөрі, айқынырақ көру;

- балаларды оқыту кезінде не болу керек пен болып жатқанның арасындағы айырмашылықты көру;

- оқушылардың қажеттіліктерін барынша қанағаттандыру үшін оқуды жоспарлау тәсілдерін түсіну;

***Lesson Study кезеңдері***:

ЖОСПАРЛАУ.

Lesson Study тәсілін жүзеге асыратын топ оның жұмысының нәтижелілігін қамтамасыз ететін және оның барлық мүшелерін бір-біріне құрметпен қарауға міндеттейтін ережелер жүйесін бірлесіп келіседі;

• ЗЕРТТЕУ ИДЕЯЛАРЫН КЕЛІСУ.

Топ зерттеудің негізгі идеясын келіседі, ол, әдетте, сұрақ түрінде келтіріледі және кімді неге үйрету керек екенін анықтайды.

• ӘДЕБИЕТТІ ЗЕРТТЕУ.

Топ мүшелері жоспарлау барысында одан әрі пайдалану мақсатында Lesson Study негізгі сұрағына жауап іздеп, зерттеу әдебиетін зерделейді.

• ОБЪЕКТІЛЕРДІ АНЫҚТАУ.

Топ нақты сынып пен зерттеу сабағының басты назарында болатын және осы сыныптағы жоғары, орташа және төмен үлгеріммен оқушылар санаты атынан өкілдік ететін "зерттелетін" үш оқушының кандидатураларын анықтайды;

САБАҚТЫ ӨТКІЗУ ЖӘНЕ ТАЛҚЫЛАУ.

Топ зерттеу сабағын "зерттелетін" үш оқушының оны қалай меңгеретініне ерекше назар аудара отырып жоспарлайды;

Бір мұғалім зерттеу сабағын жүргізеді, ал басқалары "зерттелген" үш оқушыға ерекше назар аудара отырып, оларды бақылайды және жазбалар жасайды, талқылайды;

• ОҚУШЫЛАР САУАЛНАМАСЫ.

Мұғалімдер зерттеу сабағының тиімділігі туралы пікір алу үшін сыныптың бірнеше оқушысына сұхбат өткізеді;

•НӘТИЖЕЛЕР.

Топ зерттеу сабағы аяталғаннан кейін оны талқылайды. Талқылау белгіленген құрылымға сәйкес келеді:

\* жоспарлау барысында жасалған алдын ала болжамдармен салыстыру негізінде "зерттелетін" үш оқушының оқуын бақылау, содан кейін болған өзгерістердің себептерін анықтау;

\* сыныпты жалпы оқыту;

\* зерттеу сабағының барысы және оқыту процесі;

\* анықталған мен меңгерілгенге сәйкес және соның негізінде кейінгі зерттеу сабағының мақсатын қою;

САБАҚТАН КЕЙІНГІ ҚАЙТА ЖОСПАРЛАУ.

Топтың Lesson Study тәсілін келесі іске асыруды бірлесіп жоспарлауы.

Lesson-Study технологиясын енгізу кезеңдері классикалық болып табылады, олар белгілі бір мектепке байланысты кейбір өзгерістермен жүзеге асырылуы мүмкін.

Кезеңдер үш зерттеу сабағының мақсаттарына қарай әртүрлі болуы мүмкін:

* бірінші сабақтың мақсаты - оқушыларды жаңа заманауи оқыту әдістемесін/технологиясын қолдану;
* екінші сабақтың мақсаты - жаңа заманауи оқыту әдістемесін/технологиясын пайдалану кезінде мұғалімнің оқу дағдыларын жетілдіру;
* үшінші сабақтың мақсаты - жаңа заманауи оқыту әдістемесін/технологиясын пайдалану кезінде мұғалімнің бақылау дағдыларын жетілдіру.

Lesson-Study технологиясы бойынша жұмыс істейтін мұғалімдер жаңа ғылыми идеяларды, қағидаттарды, педагогикалық технологияларды белгілі бір білім беру мекемесінің жағдайына қарай бейімдейді, яғни инновациялық-енгізу қызметімен айналысады.